text: Se video med røver i Sønderborg
  01 juni 2011 kl. 12.09
  Syd- og Sønderjyllands Politi offenetliggør nu billeder af den mand, som tirsdag formiddag forsøgte røveri mod Andelskassen på Rønhaveplads i Sønderborg.
  Selv om solen skinnede, og temperaturen var høj, bar manden hættet og handsker. Det må nogen have bemærket, mener vicepolitikommissær Svend Erik Lassen, lokalpolitiet i Sønderborg. 
  På videoklippet kan man se gerningsmanden forsøge at komme ind ad en låst dør. Da han opdager, at døren er låst, vender han straks om og løber i retning mod Løkken. Manden løb muligvis via gård- og stisystemet bag Matas i Perlegade. 
  Gerningsmanden beskrives som ca. 175 cm høj, almindelig af bygning og maskeret for underansigtet. Han var iført en sort jakke med hætte - som var trukket op over hovedet.  Han havde mørke bukser med lårlomme på siden. Desuden bar han lysegrå handsker og hvide sko. 
  Lokalpolitiet i Sønderborg kan kontaktes på 1-1-4.
  